Tə wataman okídí, amú wāyə̌m kig édzí ánā á bə̄gə́ âbum. 2Dzǒge bod bəfə́ bə́ tāmán wa, sə̌ kig anyu dóe wǎmēn, ǹnə́ŋ, sə̌ kig biyé bí anyu bíe. 3Akɔ́g á nə́ adǐd, ǹsə́lə̌g adǐd, olún akúd ó nə adǐd a lodo bísə̄ bíbɛ̄. 4Ayɔ́g á nə̄ ngɛ́d, olún məsis hədá, abán, zá á nə̄ dɔ́ dzǎm dzíbi ? 5Ǹkɔ́ŋán yā ngə́ŋ ó nə ḿbəŋ ó lodo ámvóé yā lə́ sɔ́Iɔ̄. 6Miǹkɔ́ŋan mí mvóé mí nə́ ndəm sósōō, məwúban mə́ ńzízíŋ mə́ nə mədugán. 7Ábum lə́ dzyé yǎ lâbɛn tɔ wé, ábum láwóg zie, láwōg tɔ akíl ézəzəg[1]. 8Anə́ ónɔ̌n wākə̄ wâtalaba oyǎb ai dumbá díé, éyə̄ á nə̄ nāIá, é mod ǎ kə a talaba oyǎb ai ǹnam wóé[2]. 9M̀bɔ́n ai alabínda byávə̄ miǹtag á ńnə̄m, ebubud ámvóé yávə̄ miǹtag a lodo ǹkamán mod nyémēn. 10Tə wadzóge mvóé dzoe, ngə́ mvóé ésōá, tə wakə á ndá mǎnyɔ̄ŋ ámōs ó bələ́ miǹdzǔg, é mvóé é nə̄ wa babi e nə m̀bəŋ a lodo é mānyɔ̄ŋ á nə́ wa oyǎb. 11Bɔ̌ fəg, ǎ mɔ́n wáma, fudígi ma miǹtag á ńnə̄m, mə́ bi ngul yǎ áyalan ényɔ́ ā tsag ma. 12M̀fəfə́g mod ó nə̄ nâ ó yénə́ məsis ósū, ó sɔ̄bɔ̄, akúd mod lânyaban étē, a tíban amalá.